
Cel Wever-Úrves 


PA REDUCI AUN MAS GASTO DI SALARIO: 


Senor Ady Thijsen a keda encarga como Minister 
Plenipotenciario y como Representante na Europa 


Un di e metanan cu Prome Minister Evelyn Wever-Croes a 
propone desde cu el a cuminsa goberna nos pais na 2017, ta 
pa baha gasto di personal despues cu a constata e gasto halto 
den personal y salario bou di e Prome Minister anterior, sefior 
Mike Eman. Esaki ta e caso tambe ainda y mas ainda den e 
situacion cu nos Pais ta den na unda cu mester baha gasto di 
personal y cumpli cu exigencianan di Hulanda. 


Un ehempel di esaki ta cu Gobierno di Aruba a baha gasto cu 
nombracion di señor Ady Thijsen recientemente como Minister 
Plenipotenciario Interino na Arubahuis. Sefior Thijsen ta tambe 
e representante pa Aruba di Union Europeo na Brussels y ta 
Presidente di ExCo di OCTA. Señor Thijsen tin dos funccion na 
Europa y un salario y por bisa cu siguridad cu señor Thijsen ta 
eherce un trabou excelente den ambos funcion. 


Ambos funcion ta resorta bou di Ministerio di Asuntonan 
General di Prome Minister. Esaki ta haci cu e ministerio aki ta 
baha gasto no solamente di salario, pero tambe di hospedahe. 
Cu esaki tambe, Prome Minister no tin mester di gasta na biahe 
pa Hulanda frecuentemente. Señor Thijsen den su funcionnan 
ta representa Aruba den Gobierno di reino y ta studia tur 
documento y leynan cu tin di haber cu reino. 


Prome Minister Wever-Croes a enfatisa cu e problema di gasto 
di personal a sali for di man bou di Gabinetenan Eman. Nan 


a tuma cantidad grandi di persona den servicio. Desde cu 
Gabinete Wever-Croes ta na mando, e gastonan di personal 
a baha so. Contrario na sefior Eman, Prome Minsiter Evelyn 
Wever-Croes ta tuma gobernacion hopi na serio y ta traha na 
bienestar di nos pueblo cu cantidad minimo di personal pa 
asina tene gastonan di personal mas abou cu por. 


Eman a traha cu 147 persona directo bou di su ministerio cu 
a costa nos pueblo 11.323.300 florin na salario. Mientras e 
gastonan di Ministerio di Asuntonan General 2017 pa 2021, 
Prome Minister Wever-Croes a traha cu 22 persona den su 
oficina, esaki ta 125 persona menos y 85% menos di loke 
Eman a traha cu ne. E 22 personanan aki a costa 2.738.300 
florin na salario. Esaki ta 8.585.000 florin menos y 76 % menos 
di loke Mike Eman tawata gasta na salario. 


Y pa e di dos periodo di Gobernacion, Prome Minister Wever- 
Croes a baha gastonan di personal mas ainda, trahando cu 
21 persona, cu un total di 2.342.591 florin na salario. Esaki 
ta 8.980.709 florin menos y 7996 menos di loke Mike Eman 
tawata gasta na salario. 


Prome Minister Evelyn Wever-Croes: "Hunto, mi oficina, mi 
ministerio, cu ta inclui ami, mi secretaria, mi conseheronan y 
tur cu ta traha mi den mi oficina, a logra baha gasto. E no ta 
facil. Tin hopi menos hende y e trabou mester wordo parti den 
menos hende cu ta haci e trabou hopi mas dificil. Pero mi ta 
hopi satisfecho cu e sosten cu mi ta haya di tur esnan cu ta 
traha pa mi oficina". 

Archivo Nacional Aruba y Minister o 


“Mi contribucion na Archivo Nacional ta pa comparti mi 
bukinan, topiconan di historia, potret y artefactonan di 
guera, pa asina tur hende por tin acceso na nan, en bes 
αἱ tuma e risico di perde nan na cas. Pa e motibo aki mi 
ta urgi tur hende cu tin documento y materialnan 
historico, sea asina bon di entrega nan na Archivo 
Nacional, unda nan lo ta bon warda”. 


Por pasa 3C-TRECE material historico durante orario d 
oficina na Archivo Nacional A ruba di c dialuna pa diabierna 

PA TUR 


MINISTER 


Aruba ta un pais moderno, cu un pueblo civilisa y culto. 
Pero te awe nos ta atende desperdicio manera un pais 
pober y sin norma. Tur hende ta acepta cu Aruba mester 
modernisa e maneho di desperdicio. Esaki ta e vision di 
minister Arends y awo e ta ser aplica. Cu accion concreto 
ta pone un fin na forma primitivo di atende cu desperdicio. 
Dia 22 di augustus proximo ta momento iconico marcando 
e comienso di redireccion di desperdicio, cuminsando cu 
e prome tipo cual ta taira. 


Durante un stakeholders meeting diaranson anochi 3 di 
augustus, a splica cu a hiba maneho caminda a acepta 
perdida structuralmente di parti Serlimar. Esnan cu ta 
doño di auto, ta doño di taira y ta prome pa yama pa 
contribui na cubri gastonan di procesa taira na un forma 
digno di un pais civilisa. Berdad ta nos a "tira nos mes 
den pia" for di hopi tempo pasa door di nunca realisa cu 
kimamento no ta aceptabel y nunca a contribui na cubri 
e costo berdadero di un taira. Asina aki a causa perdida grandi 
cu a laga Serlimar wordo desangra. 


Parkietenbos y RWZI Bubali ta "ground zero" di nos fayo 
magestral como pais pa no reconoce e problema, y di no acepta 
e responsabilidad pa tuma accionnan pa remedia e situacion, 
y asina zorg pa por procesa nos desperdicio. 


Financieramente e lo hacidolorpaAruba si no cera Parkietenbos 
pa 31 di december 2022. Moralmente tambe e lo costa Aruba 
pasobra e dump actual no ta refleha un pais avansa. Den 
termino di salubridad publico tampoco e situacion actual ta 
aceptabel, no solamente pa habitantenan di Parkietenbos pero 
pa henter pueblo di Aruba. Minister Arends desde principio a 
indica cu "E problema aki no ta un problema regional, e ta un 
problema nacional". 


E solucion aki ta un cooperacion entre Gobierno y sector priva. 
Di parti di sector priva dos compania a bin dilanti cu ya na 
e momento aki tin e capacidad, infrastructura y permisonan 
pa procesa taira. Ta trata di Ecotech Freezone y Carentra, 
kendenan ta mira cu nan participacion ta sostenibel riba un 


termino largo. E siman aki lo sigui dialoga cu e stakeholders, 
cuminsando cu esnan cu ta duna servicio di baki di sushi, pa 
concretisa con lo bai anda awor en adelante cu desperdicio di 
taira. Y Ootro siman lo sinta atrobe cu e tireshops. 


Tambe tin plania pa tene un reunion informativo pa comunidad 
di Aruba unda lo duna presentacion di e vision pa loke ta trata 
maneho di desperdicio. Mas informacion lo wordo comunica 
den e simannan binidero. 


Minister Arends ta keda remarca cu ningun compania di 
desperdicio lo ser exclui, ni awo ni den futuro. Lo no permiti 
faboritismo ni tampoco ningun monopolio den e maneho di 
desperdicio. 


"Na esnan cu kier stigmatisa tur solucion y yama esakinan 
pa yerba malo, mi ta bolbe invita nan pa ban tene cos den 
perspectiva y duna Aruba y Parkietenbos un rosea. Duna e 
solucion chens pa florece y si bo no ta di acuerdo, comparti 
bo solucion alternativa, na un forma di dialogo decente. E 
problema ta bon conoci, awor mester stop di papia y cuminsa 
ehecuta solucion. Asina mes nos ta keda dispuesto pa scucha 
tur cu kier brinda solucion", minister Arends ta enfatisa. 

CION DI IMPUESTO 
2022 


E Primer ta rir cumpli cu su contribuyentenan 


E trabounan na Departamento di Impuesto ta sigui avansa 
cu pasonan firme y sigur, pa asina por cumpli cu tur e 
contribuyentenan cu ta cumpliendo debidamente cu nan 
responsabilidad di impuesto. Den e prome mita di aña 
2022 a paga un total di 14.2 miyon florin na restitucion na e 
contribuyentenan riba tereno di inkomstenbelasting. 


RESTITUCION DEN PROME MITA DI ANA 2022 

Den e prome mita di aña (januari te cu juni) 2022 tawatin 7.795 
caso di restitucion cu a keda realisa, pa cual a paga en total 
14.2 miyon florin. E pagonan di restitucion ta toca diferente 
afía, pero e sumanan mas grandi di pagonan haci ta relaciona 
cu inkomstenbelasting di e añanan 2017, 2018 y 2019. 

Riba e grafico por tuma nota di e pagonan di restitucion di 
impuesto den e prome mita di afía 2022. 


Cantidad di caso 


τ 


Periodo Restitucion (Afl.) 


Januari 2022 3.2 miyon 


Februari 2022 


Maart 2022 2.8 miyon 
April 2022 1.8 miyon 
Mei 2022 1.3 miyon 
Juni 2022 2.4 miyon 

Total 14.2 miyon 


INKOMSTENBELASTING DI AÑA 2020 

Actualmente Departamento di Impuesto ta trahando riba e 
cobransanan definitivo di inkomstenbelasting di aña 2020. 
Esnan cu ta sperando un suma di restitucion y no tin debe 
di otro impuestonan habri, por spera tambe nan placa riba 
nan cuenta di banco durante e temporada nos dilanti. En 
conexion cu esaki ta hopi importante pa percura pa tur debe di 
impuesto y e informacion di cuenta di banco ta na ordo. Si tin 
cambio di banco y/of di cuenta, ta recomendabel pa notifica e 
departamento mesora. Esaki por sosode solamente online via 
www.impuesto.aw/bankrekeningnummer. 

Pa loke ta e cobransanan di aña 2021, ta planea pa cuminsa cu 
esakinan asina cu e fecha final di 3 oktober pasa. Eliminando 
asina e constante atraso cu e departamento tawatin e ultimo 
decadanan. 


CUMPLIENDO CU SU CONTRIBUYENTENAN 

Como un organisacion di gobierno serio y responsabel, 
Departamento di Impuesto tin como meta pa cumpli cu su 
contribuyentenan. E contribuyentenan cu a percura pa nan 
declaracion di inkomstenbelasting wordo entrega na tempo, cu 
tin gastonan deducibel y cu a paga pues di mas na impuesto, tin 
derecho riba pago di restitucion si acaso no tin otro debenan di 
impuesto habri. Esaki ta mas cu un deber pa e departamento. E 
tin un prioridad halto. P'esey tambe Departamento di Impuesto a 
implementa diferente plan di accion pa por elimina e atrasonan 
den e cobransanan aki y e obhecionnan cu tin pendiente. Ta 
trata principalmente di atrasonan den inkomstenbelasting 
caminda a logra elimina esakinan den un forma structura y cu 
un empeño grandi di su funcionarionan publico. 


E contribuyentenan por conta cu Departamento di Impuesto no 
ta para keto y ta keda mehora y digitalisa su procesonan, pa 
asina ta mucho mas eficiente y eficaz. 


Diaranson 10 Augustus 2022 


CHARLA TRAYECTORIA DI RIGNALD 
“DOBLE R' RECORDINO 


INTRODUCCION 

Pa e fundraising cu Fundacion Mi Cutisa (FMC) ta organisa 
pa recauda fondo, principalmente pa por maneha Museo Cas 
Tan Tin, e “Concierto Bailabel di Aña” lo tuma luga na Balashi 
Arena Entertainment Center cu un presentacion di “Doble R 
Puru” di Corsou, dia 12 di augustus 2022. “Robert y su Solo 
Banda Show”, cumpliendo 30 aña di existencia y legendario 
Papito Rafael cu “Papito y su Nuevo Sabor” tambe lo brinda e 
miho di nan musicalmente. E tres bandanan aki ta legendario 
y a duna un contribucion significante den desaroyo musical 
Antiano den Caribe Hulandes. Nan a percura pa mantene y 
traspasa nos musica di tumba, wals, dansa y salsa Antiano 
riba tur e islanan di habla Papiamento. Tabata intencion di 
FMC pa organisa un charla unda lo a bay papia riba trayectoria 
di e tres musiconan aki. FMC a acerca Ruben Garcia pa 
tene e charla riba trayectoria di Robert Jeandor y di Papito 
Rafael. Lamentablemente, pa motibo di salud, e charla riba e 
musiconan di Aruba lo no sigui. Rene Rosalia a acepta e ora 
pa duna un charla di un ora riba e trayectoria di Rignald “Doble 
R” Recordino. 


ORADOR RENE ROSALIA 
Antropologo Rene Rosalia (PhD) for di Corsou a investiga pa 
hopi aña e trayectoria di Doble R y lo bay tene un charla basa 
riba un analisis cu el a haci di casi 50 aña di desaroyo musical. 
E lo ta un presentacion riba e nificacion di e trabou musical 
y balor literario αἱ Rignald Recordino. ‘Doble R’ a produci 
mas di 500 composicion cu nos hendenan 
na Aruba, Boneiro y Corsou no solamente a 
disfruta di nan, pero a siña hopi di nan atraves 


Su texto- y topiconan cu e ta uza pa su composicionnan ta 
tipico di Rignald Recordino. E forma di compone su piesanan, 
particularmente su forma unico di combina tanto instrumento 
como e forma di canta un piesa, ta aspectonan completamente 
inovativo. 

Rene Rosalia lo amplia mas riba e impacto cu Rignald 
Recordino tabatin riba nivel social y musical pa e tres islanan 
ABC. 


EDUCACION CULTURAL 

Mirando cu e charla aki ta forma parti di e desaroyo di Educacion 
Cultural cu lo bay hunga un rol importante riba tereno di cultura 
mundialmente despues di e pandemia di Covid 19, FMC a 
acerca Universidad di Aruba pa coopera cu organizacion di e 
charla aki. Danki tambe na e Comision Nacional di UNESCO, 
Aruba Bank y Ministerio di Cultura di Aruba. E perspectiva ta 
cu e charla aki lo haya e interes di varios musico, pero tambe di 
hopi fanaticonan di Doble R na Aruba. Tambe pa studiantenan 
di Universidad di Aruba, IPA y EPI e charla aki lo tin un balor 
agrega riba tereno di investigacion y documentacion. Pa tur 
hende cu ta gusta musica di e islanan Aruba, Boneiro y Corsou, 
esaki lo ta un anochi interesante y educativo. 


PA INSCRIPCION 

Registra riba e link aki pa e charla na Universidad di Aruba. 
https://docs.google.com/forms/d/e/1FAlpQLSdfZoJau5FQ 
nOVxUPyGz08uRIHPxrGc87cqir1JffZRaW9j6g/viewform 


di e mensahenan cu Rignald ta manda den su 
letranan. Entre otro e aña aki Rignald Recordino 
mes ta publica un buki di su historia musical y 
cu e letranan di tur composicion cu el a publica. 


PROGRAMA DIA 10 DI AUGUSTUS 2022 

E programa lo ta for di 7:00 pa 9:30 or di anochi 
y ta conduci pa Addonsito Croes. Admicion ta 
limita na 90 persona, pero por sigui e charla 


riba e facebookpage di Mi Cutisa. Despues 
di e charla tin oportunidad pa Dialogo y haci 
Pregunta. Lo clausura e presentacion cu un 
recepcion den cura di Universidad di Aruba. 


IMPORTANCIA DI E TRAYECTORIA Y 
IMPACTO CULTURAL DI “DOBLE R” 

Rignald Recordino su composicionnan tin 
un variacion grandi den su forma di skirbi. 


RIGNALD "DOBLE R" RECORDINO 


AULA, UNIVERSIDAD DI ARUBA & FACEBOOK LIVE DI MI CUTISA 


CHARLA 


TRAYECTORIA DI 
DIARANSON 10 DI AUGUSTUS 2022 
7:00 PM - 9:30 PM 


ORADOR: DR. RENE ROSALIA 
ENTRADA TA GRATIS 

Recientemente, Minister di Husticia y Asuntonan Social Rocco 
Tjon a bishita e sitio caminda ta construyendo e edificio nobo pa 
loke ta “stichting hunto”, un proyecto caminda ta bay uni e dos 
instancianan esta; FMAA y SPD, pa asina atende mucho mas 
miho cu varios retonan den cuadro di salud mental y adiccion. 
Durante e bishita aki, a haya un bista di con e trabounan ta 
avansando y asina ta anuncia cu lo pone e prome piedra pa 
otro siman diaranson 17 di Augustus, den presencia di colega 
ministernan, parlamentarionan y profesionalnan den e veld. 


Den presupuesto 2022 a tene cuenta cu e proyecto aki caminda 
tur e fondonan ta bay wordo poni hunto, pa di e forma ey por 
haci mucho mas cu e recursonan limita cu tin. Door di uni e 


dos instancianan, e ta percura pa brinda henter comunidad un 
miho servicio, pero tambe e lo percura pa procesonan ta mas 
miho alinea na otro pa trata cu e tematicanan di salud mental 
y adiccion. E tema aki tin e atencion desde inicio di Gabinete 
Wever-Croes, caminda hunto cu Prome Minister Sra. Evelyn 
Wever-Croes a ehecuta e Sociaal Crisis Plan, pa atende cu 
loke ta e lista di espera di salud mental. 


D 

Aruba Food and Beverage Association: 
Keto bay riba mesa: Cobra belasting riba plac'i tip 

AHATA: Riba mesa tabatin un consideracion p'un impuesto 
pero no sa status 

F.T.A.: No tin decision ainda pa cobra belasting riba tips 

NO TA BAY COBRA 
BELASTING 
RIBA TIPS 


Xiomara Maduro 


Finansa y Cultura 


oO | xiomaramaduro.com 

MINISTER ENDY CROES A REUNI CU 
SINDICATO SEPPA 


Durante siman Minister Endy Croes a reuni cu representantenan 
di SEPPA unda a trata diferente topiconan cu SEPPA a solicita 
manera e.o. SKOA werkster, instructornan di landamento, 
contract di diferente werkster di DPS, algun 'overplaatsing' y 
casonan andando. Alabes SEPPA tabata contento como cu 
algun casonan cu tabata pega pa hopi tempo a haya atencion 
y a wordo finalisa. 


Manera Minister Endy Croes a yega di expresa na varios 
ocasion su portanan semper ta habri, pa scucha y busca 
solucion concreto na bienestar general di Aruba. Na final a 
keda palabra cu lo keda mantene un bon contacto cu otro pa 
e desaroyo general. Tanto SEPPA como tambe Minister Endy 
Croes por mira atras riba un reunion fructifero. 


SINTONISA 


CONFERENCIA 
DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

MINISTER ENDY CROES A ENTREGA 
RECONOCEMENTO NA KAILEN WOUTERS CU 
A LOGRA DI 5 LUGA DEN E CAMPEONATO 
MUNDIAL DI BMA 2022 


Diamars atardi den un q— ameno Minister Endy — 
a ricibi e hoben atleta Kailen Wouters kende recientemente a 
participa den e campeonato mundial di BMX 2022 cu a tuma 
luga na Nantes, Francia. Na unda cu Kailen a logra di 5 luga 
di e miho nan na mundo den su categoria di mucha homber 
8 aña. Un total di 25 pais y 55 coredo a participa den e UCI 
BMX World Championships 2022. Esaki sigur ta un logro 
grandisimo pa Kailen cu a subi e plataforma mundial di BMX 
den su categoria di 8 aña. 


Presente durante e atardi yena cu emocion y alegria tabata 
su mayornan y amiguitonan di su ekipo di Rough Riders. E 
mandatario a duna Kailen un reconocemento den nomber di 
Gobierno di Aruba pa su excelente logro y a gradici Kailen pa 
pone Aruba su nomber briya riba plataforma internacional nos 
ta orguyoso di bo keda traha duro, sigur un tremendo talento y 
un tremendo atleta. 


Concluyendo Minister Endy Croes ta manda palabranan di 
pabien na Kailen, mayornan, Rough Riders Team, coach, 
famia y tur esnan cu di un of otro manera a contribui na e logro 
grandi aki di Kailen. 

Dialuna atardi e celebracion a continua na Compleho Deportivo 
Frans Figaroa unda tuma luga un recepecion na honor nos 
Seleccion Nacional Girls U15. Arubaanse Voetbal Bond, (AVB) 
a honra e logro grandi di nos Seleccion Girls U15 na Tampa 
Florida den e 2022 CONCACAF Girls Under 15 Championship. 
Un atardi sigur special pe futbolistanan rondona pa famia, 
amigo y invitadonan special. 


Minister Endy Croes tabata presente na e ocasion memorabel 
akiunda a hiba palabra pa felicita e hungadonan y e delegacion 
paetremendotrabou desplega na Tampa, Florida. E mandatario 
di Deporte a gradici e e hungadonan y staf tecnico cu a dedica 
asina hopi pa hiba e ekipo na e gran logro aki. Como tambe e 
Minister Endy Croes a gradici e mayornan pa duna nan yiu e 
sosten y apoyo den nan deporte preferi. 


Pa finalisa e mandatario a felicita nan den nomber di Minister 


President sra. Evelyn Wever- Croes y Gobierno di Aruba nos 
Seleccion Nacional Girls U15 cu e gran logro aki. Nos ta hopi 
orguyoso di boso. Masha danki pa laga Aruba su nomber briya 
internacionalmente. 

Pa riba termino largo yuda cu desaroyo di futbol y su 


infrastructura 


Diaranson mainta Minister Endy Croes a reuni cu Regional 
Office Development Manager di FIFA sr. Herve Blanchard y 
FIFA Regional Office Project Consultant sr. Jordan Victoire. 
Presente na e reunion tabata presidente di AVB, sr. Randolf 
Lacle y miembro di directiva, sr. Hubert Solognier. E mandatario 
a expresa cu e tabata un bon reunion na unda FIFA a presenta 
algun idea pa yuda Aruba cu ta 1 di nan 211 miembronan. 


FIFA tin programa hopi bunita pa riba termino largo yuda 
desaroya tanto e deporte di futbol como tambe infrastructura 
pe deporte. FIFA tin fondonan cla pa Arubaanse Voetbal Bond 
(AVB) pa yuda e desaroyo di deporte. E fondonan ta mara na 
cierto condicionnan. Den e proximo dos lunanan nos dilanti lo 
ta asina leu pa firma e documentonan final cu e stakeholders. 
E vision di e mandatario di Deporte y Gabinete Wever- Croes 
Il ta cu e deporte y deportistanan mester ta central. 

2022 ENFOCANDO 
yororrunipan | RIBA E 
BIENESTAR 
DI CADA FAMIA 


TA GRADICI GREMIONAN COMERCIAL: 
AHATA, ATIA, KVK Y CUA PA E BON REUNION 
REFERENTE AWA Y CORIENTE 


Recientemente, mescos cu a reuni cu Gremionan 
Sindical, e mandatario a reuni cu Gremionan 
comercial kendenan tambe a vocifera nan 
preocupacion riba e ahuste di tarifa di awa y 
coriente. 


Den un reunion habri, Directornan di WEB y ELMAR 
y UTilities, a duna un presentacion transparente di 
e situacion actual referente e ahuste temporario. 


Situacion di aumento di awa y coriente ta algo hopi 
fastioso y ta un anuncio cual ningun hende kier haci, | 
sinembargo mientras cu mester a haci e anuncio y 
introduci e cambio aki, ya caba e mandatario ta 
premirando cu e desaroyo di mercado ta indica 
cu e aumento aki lo ta temporal. Minister Croes 
ta splica cu ta premira cu e prijs di awa y coriente 
pronto lo baha bek. 

Manera ta conoci WEB y ELMAR a absorba e 
aumento di tarifa di fuel oil cu a bin ta tuma luga ya 
pa 7 luna caba. Gobierno di Aruba pa 7 luna largo 
a haci todo por todo pa evita un aumento di tarifa. 
Pero recientemente e situacion a yega na un punto 
caminda e companianan a yega na nan limite di 
locual cu nan por absorba. Asina mes Gobierno di 
Aruba a percura pa mientras cu e ahuste ta vigente, 
pa e reparticion ta mas social posibel teniendo na 
cuenta e situacion financiero, social y economico É 
di nos pueblo. 


substancial den prijs di gasolin y diesel, cual mi ta hopi contento 
cu ne. E anuncio aki ta bin como Alivio. Y mi ta premira e 
momento cu lo yega cu awa y coriente tambe lo baha bek.' 


Na mes momento ta reconoce e importancia 

pa percura pa tin un balansa, teniendo na consideracion e 
consecuencia economico y costo di bida halto cu un aumento 
ta ocasiona. 

Den cuadro di esaki mester menciona cu Minister Croes a 
keda hopi contento cu e anuncio di Minister Geoffrey Wever. 'E 
siman aki colega Minister Geoffrey Wever a anuncia reduccion 


E mandatario ta reconoce e hecho cu industria, comercio y 
hotelnan, como clientenan grandi ta aportando pa por tin 
un tarifa social pa esnan cu mas mester di dje y Aruba ta 
agradecido pa nan apoyo, e mandatario a termina bisando. 


Diaranson 10 Augustus 2022 


Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


Evita solo = Hee 
À 
Y” VA i ikido p 
Awa of juice cu no ta No diki of colornan scur 


No expone bo mes di 


mas na rayonan di solo. cu ta atrae mas calor. 


contene mucho suco. 


Busca 

luganan Uza 

ventila proteccion momento 
A" 


Si bo mester bay den Haci actividadnan Scucha noticianan di 


Keda den luganan i ; 
deportivo mainta of anochi. canalnan confiabel. 


fresco of den airco. solo, protege bo mes. 


L—3 


Pone mas aci Δ Controla = 
atencion AA actividad TA: eal 3) ll cuida bo 
riba esnan [^ trankil E ο ρα bestianan 
CH domestico 
di edad muchanan tin enfermedad 
Percura cu semper nan Percura pa nan ta den 


No laga nan nan so pa Pospone hungamento y 
mucho tempo. actividadnan pafo. ta den aire fresco. fresco y duna nan hopi awa 


Gabinete Wever - Croes II 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

Nos POR FORTALECE NOS PAIS. 

Nos POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


AÑA DI 
20 INVERSION Y 
22 OPORTUNIDAD 


